# El Sobrino del Diablo

Juan Gómez González (Barcelona, 1969), conegut amb el nom artístic de El Sobrino del Diablo, és un cantautor, músic, humorista i escriptor nascut al barri d'Horta (Barcelona).

## Biografia

A la dècada de 1990 comença la seva carrera musical, adoptant el nom de El Sobrino del Diablo al 1999. Després d'algunes maquetes i guanyar els concursos de cançó d'autor d'Horta-Guinardó (Barcelona, 1999 i 2000) i El Sol (Saragossa, 2000) treu el primer disc En las Nubes (2002). Durant aquest període decideix deixar la seva professió com a mestre i dedicar-se només a la música. A més dels discos en estudi, ha realitzat milers d'actuacions en directe, principalment en escenaris de petit format, com bars o ateneus, que li permeten connectar amb el públic i treure el vessant més còmic del seu espectacle. Realitza actuacions en solitari, on toca la guitarra i barreja les cançons amb monòlegs i improvisacions, en duet o amb la seva banda en un format més elèctric (acompanyat de baixista i bateria). També destaca la seva faceta com a showman participant en espectacles com Còmics de Barra (de El Terrat, 2004-2005) o guanyant un premi al XIV Concurs del Circuit Cafè Teatre de València (2015). Ha col·laborat en programes de Ràdio 4, BTV, RTVA i COM Ràdio (2005-2012) i des de 2018 presenta i dirigeix el programa de ràdio Dr. Rocking & Mr. Pop juntament amb Mr. Rodríguez a Boca Ràdio. Durant la pandèmia de la COVID-19, degut a les mesures de confinament, també realitza concerts en streaming.
Les seves cançons beuen de molts estils diferents, des del blues, bluegrass, rock, heavy metal, reggae o folk. Les seves lletres parlen de temes quotidians, polítics, socials o fantàstics, sempre amb un punt humorístic i satíric, i barrejant moltes referències culturals (clàssiques i actuals). Compon principalment en castellà i català, tot i que en els seus concerts no és estrany que també inclogui versions en anglès. Solen ser la majoria de vegades amb un to acústic.

## Discografia
### Maquetes

* Con pasión por el Diablo (1998, amb el nom artístic de Johnny Boy)
* No te aguanto pero te deseo (2000, amb Mr. Rodríguez)
* Cuando menos te lo esperas (2001)
* El cerdo y el mono 2 (2003, amb Mr. Rodríguez)

### Àlbums

* En las Nubes (2002)
* Hades Tiempo (2003)
* Pulgatorio (2005)
* El Cuarto de las Ratas (2007)
* Enemigo Público Número Dos (2008)
* Perder la Dignidad (2009)
* Music Is the Best (2011)
* Disculpen las Molestias (2012, amb Juantón el Equilibrista)
* Frankenstein (2014)
* Injurias a la Corona (2016)
* El Cerdo, el Mono y el Yeti (2017, amb Mr. Rodríguez)
* Horta, Transilvania & el Far West (2019)
* El Último CD (2021)
* Ruc & Roll (2022)

### Recopilatoris

* Antología sobrinesca I (The first years 1999-2004) (2015)
* Antología sobrinesca II (The Zarppa years 2005-2010) (2017)
* Rarezas, versiones y duetos (1998-2018) (2018)

### DVD

* Disculpin les Molèsties (Documental sobre la trajectòria del músic, dirigit per Nando Caballero, 2018)

## Obra literària

* Com a escriptor ha publicat “Thin Lizzy, la leyenda del rock irlandés” (2001) i “Introducción a Frank Zappa” (2004, juntament amb Fernando Caballero), editats per Editorial Milenio.

## Referències

* ↑ «Mr. Rodriguez & El sobriono del Diablo» (en castellà), 28-04-2018. [Consulta: 17 febrer 2021].
* ↑ «El 18è Concurs de Cantautors d’Horta-Guinardó supera totes les expectatives». [Consulta: 17 febrer 2021].
* ↑ «Entrevista a Juan Gómez, el sobrino del diablo « anthropologies» (en castellà), 03-07-2017. [Consulta: 17 febrer 2021].
* ↑ «El Cafè Belgrado acull l'estrena de l'espectacle '1516 Còmics de barra', d'El Terrat i San Miguel». [Consulta: 17 febrer 2021].
* ↑ circuitocafeteatro. «junio 2015» (en espanyol europeu). [Consulta: 17 febrer 2021].
* ↑ «Biografía – El Sobrino del Diablo» (en castellà). [Consulta: 17 febrer 2021].
* ↑ Cruz, Nando. «Nada frena a un buscavidas» (en castellà), 31-05-2020. [Consulta: 17 febrer 2021].
* ↑ «Discos – El Sobrino del Diablo» (en castellà). [Consulta: 17 febrer 2021].
* ↑ «autoeditarte.com/mr-rodriguez-el-sobrino-del-diablo/» (en espanyol). [Consulta: 17 febrer 2021].
* ↑ «Disculpin les molèsties (2018)» (en castellà). [Consulta: 17 febrer 2021].
* ↑ «Thin Lizzy. La leyenda del rock irlandés». [Consulta: 17 febrer 2021].
* ↑ «Introducción a Frank Zappa». [Consulta: 17 febrer 2021].

## Enllaços externs

* Pàgina web oficial